**Қазақстан Республикасы Қаржы министрлігі Мемлекеттік кірістер комитеті «Ақтөбе облысы бойынша Мемлекеттік кірістер департаменті» Мемлекеттік мекемесі, 030002, Ақтөбе қаласы, Некрасов көшесі, 73, анықтама үшін телефондар 8 (7132) 213933, 210279, факс 213933,** [***http://kgd***](http://kgd)**.*gov******.kz*****/*,* Департамент номенклатурасындағы бос лауазымдарға орналасуға конкурс жариялайды:**

 **1.** **Салық және кеден салаларындағы құқық бұзушылықтарды тергеу басқармасының жетекші маманы-офицер, C-GDO-6, 1 бірлік.**

**Функциональдық міндеттері:**

**Білім деңгейі мен мамандығына қойылатын талаптар**: нақты лауазымның функционалдық бағыттарына сәйкес келетін жоғары кәсіби білімі.

**Жұмыс тәжірибесі бойынша талаптар:** осы лауазым бойынша функционалдық міндеттерін атқару үшін қажетті міндетті білімінің, икемінің және дағдысының болуы.

**Білім:** Қазақстан Республикасының Конституциясын, Қазақстан Республикасының Қылмыстық кодексін, Қазақстан Республикасының Қылмыстық – процесуалдық кодексін, «Сыбайлас жемқорлыққа қарсы әрекет туралы», «Құқық қорғау қызметі туралы», «Жеке және заңды тұлғалардың өтініштерін қарау тәртібі туралы», «Жедел-іздестіру қызметі туралы», «Мемлекетік құпиялар туралы» Заңдарын, сондай-ақ, «Қазақстан Республикасындағы кеден ісі туралы» Қазақстан Республикасы кодексін және «Салық және бюджетке төленетін басқа да міндетті төлемдер туралы» (Салық кодексі), Мемлекеттік қызметкерлердің Этикалық кодексін. Қазақстан Республикасының заңнамаларын білу бойынша тестілеуден міндетті түрде өту қажет.

**Денсаулық жағдайына қойылатын талаптар**: «Ішкі істер органдарындағы қызмет үшін адамдардың денсаулығы жай-күйінің сәйкестігіне қойылатын талаптарды бекіту туралы» Қазақстан Республикасы Ішкі істер министрінің 2010 жылғы 31 наурыздағы № 132 бұйрығымен белгіленетін құқық қорғау органдарында қызмет өткеруге жарамдылықтың тиісті санаты. Полиграфологиялық зерттеу міндетті түрде өту қажет.

**Лауазымдық жалақысы:** Ақтөбе облысы бойынша Мемлекеттік кірістер департаменті қызметкерлерінің лауазымдық жалақысы «Қазақстан Республикасының мемлекеттік бюджеті және Ұлттық Банкінің сметасы (бюджеті) есебінен қамтылған Қазақстан Республикасы органдары қызметкерлеріне еңбекақы төлеудің бірыңғай жүйесі туралы» Қазақстан Республикасы Президентінің 2004 жылғы 17 қаңтардағы № 1284  [Жарлығын](http://urist/kaz/docs/U040001284_#z0)а сәйкес белгіленеді.

**Құжаттарды қабылдау мерзімі**: конкурс өткізу туралы хабарландыру соңғы жарияланған күннен бастап 10 жұмыс күні.

**Құжаттарды қабылдау орны:** Ақтөбе қаласы, Н. Кобландин көшесі, 7, № 305 кабинет.

**Конкурсқа қатысуға ниет білдірген азаматтар Ақтөбе облысы бойынша Мемлекеттік кірістер департаментінің персоналмен жұмыс бөліміне мынадай құжаттарын тапсырады:**

1. Өтініш;

2. Толтырылған кадрларды есепке алу жеке іс парағы (нақты тұрып жатқан мекен-жайын және байланыс телефондарын көрсете отырып);

3. Қазақстан Республикасы азаматының жеке куәлігінің нотариалдық куәландірілген көшірмесі;

4. Білімі туралы құжаттардың нотариалдық куәландірілген көшірмесі (диплом мен қосымшасы);

5. Әскери қызметті немесе Қазақстан Республикасы Қорғаныс министрлігінің әскери-оқу резервін даярлау бойынша мамандандырылған ұйымдарында әскери даярлықты өткенін растайтын, сондай-ақ Қазақстан Республикасының заңнамасына сәйкес жедел әскери қызметке шақыртудан босату немесе мерзімін ұзартуды растайтын құжаттың нотариалдық куәландірілген көшірмесі;

6. 3\*4 көлеміндегі фотосурет (4 дана);

7. Толтырылған өмірбаян, өз қолымен жазылған және А4 форматта басылған, жақын туыстарын, оның ішінде болған ері-зайыбы көрсетілуі тиіс;

8. Еңбек жолын растайтын құжаттың көшірмесі;

9. Құқықтық статистика және арнайы есепке алу органдарының соттылығы, бір жыл ішінде қасақана құқық бұзушылық жасағаны үшін сот тәртібімен әкімшілік жауапкершілікке тартылғаны, сыбайлас жемқорлық құқық бұзушылық жасағаны үшін тәртіптік және әкімшілік жауапкершілікке тартылғаны туралы анықтамалары;

10. «Сыбайлас жемқорлыққа қарсы күрес туралы» Қазақстан Республикасы Заңына сәйкес кандидат пен оның жұбайының тұрғылықты тұратын жеріндегі мемлекеттік кірістер органына жеке табысы және мүлігі туралы декаларцияны ұсынғанын растайтын құжаттың көшірмесі.

 Құжаттар топтамасын толық ұсынбау оларды конкурстық комиссияда қараудан бас тартуға негіз болады.